
Retningslinjer for deltakelse på trening i barnefotballen
1. Forsikring og sikkerhet
Alle barn under 13 år som deltar i organisert aktivitet i klubbens regi er dekket av NIFs barneidrettsforsikring, uavhengig av medlemskap, så lenge barnet er bosatt i Norge eller har status som flyktninger/asylsøkere.

Barn bosatt i utlandet, uten flyktning-/asylsøkerstatus, er ikke dekket og kan derfor ikke delta på trening før forsikringsforholdet er avklart.

2. Deltakelse på trening uten medlemskap

Klubbløse barn under 13 år som ønsker å prøve seg på trening kan delta inntil 3 økter før innmelding kreves.

Dersom barnet er medlem av en annen klubb, må denne gi samtykke før barnet kan delta.

3. Deltakelse på kamp

For å kunne delta i kamp, må barnet være registrert i klubbens systemer og ha betalt medlemskontingent og treningsavgift. Kravet om innbetaling gjelder ikke 5 års klassen.

4. Rutiner for trenere og lagledere

Dersom et nytt barn møter opp på trening, skal trener/lagleder:
· ønske barnet velkommen
· informere foresatte om prøveperioden og medlemskap
· sjekke at barnet er bosatt i Norge og ikke er medlem av en annen klubb (se pkt. 2)
· registrere navn og foresattes kontaktinfo midlertidig

Etter tre treninger skal trener/lagleder sende påminnelse om innmelding.

6. Kommunikasjon

· Retningslinjene skal kommuniseres tydelig til alle foresatte ved sesongstart og når nye spillere kommer til.
· Trenere informerer sportslig utvalg dersom unntak eller spesielle tilfeller oppstår.

